

Cefnogi cymunedau myfyrwyr
Cefnogi cymunedau myfyrwyr
Croeso i’r uned hon!
Dangoswyd bod ymdeimlad o berthyn myfyrwyr ymhlith eu cyfoedion, yn eu cwrs, campws a phrifysgol yn effeithio ar gyfraddau cadw a llwyddiant. Mae llawer o fyfyrwyr PCYDDS yn cymudo i’r campws, yn astudio ochr yn ochr â chyfrifoldebau eraill, ac yn dod o gefndiroedd amrywiol.  
Mae’n hanfodol fod ymdeimlad o berthyn yn cael ei gefnogi yn yr holl weithgareddau sy’n cynnwys myfyrwyr boed hynny yn y cwricwlwm neu du allan iddo. Mae ymdeimlad estynedig o berthyn yn hyrwyddo cyfranogiad ac ymgysylltu.  
Mae gwahanol ffyrdd i gefnogi ymdeimlad o berthynas myfyrwyr, a byddwn yn archwilio rhai o’r rhain yn yr uned hon.
Crëwyd y cwrs: Mehefin 2024
Diweddarwyd diwethaf: Mawrth 2026

Cysylltiadau â chyfoedion
Mae adeiladu cysylltiadau ymhlith cyfoedion yn hanfodol er mwyn creu cymuned ddysgu gadarnhaol a chefnogol.
Dyma rai enghreifftiau o weithgareddau sy’n gallu meithrin y cysylltiadau hyn.
Gweithgareddau torri’r garw
· Dechreuwch y semester gyda gweithgareddau torri’r garw er mwyn helpu myfyrwyr i ddod i adnabod ei gilydd.
· Gall y rhain fod yn weithgareddau syml sy’n eu hannog i rannu diddordebau, hobïau, neu brofiadau personol.
· O bryd i’w gilydd, defnyddiwch weithgareddau torri’r garw yn ystod eich dosbarthiadau. Maent yn helpu i feithrin ymdeimlad o berthyn o fewn y grŵp.
Prosiectau grŵp
· Aseiniwch brosiectau grŵp sy’n galw am gydweithredu a gwaith tîm.
· Mae gweithio gyda’i gilydd ar dasgau academaidd yn helpu myfyrwyr i fondio a dysgu gan ei gilydd.
· Defnyddiwch brosiectau cynhwysol sy’n annog myfyrwyr i rannu eu profiadau a’u gwybodaeth eu hunain gyda’u cyfoedion.
Trafodaethau dosbarth
· Hwyluswch drafodaethau dosbarth lle gall myfyrwyr leisio eu barn ac ymateb i’w cyfoedion.
· Annog gwrando gweithredol a dialog parchus
· Cefnogwch fyfyrwyr i leisio eu barn a rhoi iddynt yr amser sydd ei angen i’w llunio.
Dysgu gan gymheiriaid
· Hyrwyddo addysgu neu diwtora cyfoed i gyfoed
· Anogwch fyfyrwyr i helpu ei gilydd gyda chysyniadau heriol neu i astudio gyda’i gilydd.
· Dylech osgoi gofyn i fyfyrwyr rannu drafftiau o’u gwaith, ond yn hytrach, dylech eu cefnogi i rannu syniadau a safbwyntiau.
Diddordebau a rennir
· Nodwch a hwyluswch drafodaethau cysylltiedig â diddordebau a rennir ymhlith myfyrwyr. Gall hyn fod yn gysylltiedig â’r pwnc neu weithgareddau allanol.
· Efallai yr hoffech ddefnyddio seibiannau ar gyfer y gweithgareddau hyn, fforwm Yammer neu Moodle ar bwnc nad yw’n un cwricwlaidd (e.e. bwyd).
Cydnabyddiaeth cyfoedion ac adborth
· Rhowch system ar waith i fyfyrwyr adnabod a gwerthfawrogi cyfraniadau eu cyfoedion. Gall hyn fod trwy enwebiadau, cyfarchion neu fathau eraill o gydnabyddiaeth gan gymheiriaid.
· Ymgorfforwch adborth cyfoedion i mewn i aseiniadau a phrosiectau.
· Anogwch adborth adeiladol sy’n helpu myfyrwyr i wella a dysgu gan ei gilydd.
· Gall ymarferion meddwl-paru-rhannu- fod yn ddefnyddiol iawn mewn adborth cyfoedion.
Gweithgareddau cydweithredol 
Ymgorfforwch weithgareddau cydweithredol i mewn i’r cwricwlwm. Gall hyn gynnwys datrys problemau, dadleuon, neu ymarferion rhyngweithiol sy’n galw am waith tîm. 
· Astudiaethau achos: Cyflwynwch astudiaethau achos bywyd real a gofynnwch i grwpiau ddadansoddi a thrafod datrysiadau posibl.
· Addysgu cyfoedion: Aseiniwch bynciau i grwpiau a gofyn i bob grŵp addysgu’r deunydd i weddill y dosbarth.
· Ymarferion efelychu: Crëwch efelychiadau sy’n gofyn i grwpiau weithio gyda’i gilydd i gyflawni nod cyffredin.
· Teithiau cerdded oriel: Gofynnwch i grwpiau greu arddangosfeydd gweledol neu boster at bwnc. Dangoswch y rhain o gwmpas yr ystafell ddosbarth, a gall myfyrwyr gerdded o gwmpas i edrych ar a thrafod gwaith pob grŵp.
· Gweithgareddau ystafell ddianc: Dyluniwch heriau “ystafell ddianc” ar gyfer yr ystafell ddosbarth lle bydd grwpiau’n datrys posau neu’n cwblhau tasgau i “ddianc”.


Cwis: Cysylltiadau â chyfoedion
· Mae’r cwis hwn yn cynnwys tri chwestiwn dewis lluosog.
· Rhaid i chi ateb y tri chwestiwn yn gywir i symud ymlaen i’r adran nesaf.
· Cewch roi cynnig ar gyrraedd y sgôr pasio gymaint o weithiau ag y mynnwch.

1. Pa un o’r canlynol sydd ddim yn cael ei grybwyll fel ffordd o gefnogi ymdeimlad myfyrwyr o berthyn trwy gysylltiadau cyfoedion?
a. Prosiectau grŵp
b. Trafodaethau dosbarth
c. Aseiniadau unigol
d. Gweithgareddau cydweithredol
2. Pam bod ymgorffori adborth cyfoedion i aseiniadau a phrosiectau yn cael ei ystyried yn fanteisiol ar gyfer cyfoethogi ymdeimlad o berthyn myfyrwyr?
a. Mae’n helpu myfyrwyr i osgoi cydweithredu
b. Mae’n meithrin amgylchedd cystadleuol
c. Mae’n annog adborth adeiladol a dysgu gan ei gilydd.
d. Mae’n ynysu myfyrwyr rhag eu cyfoedion
3. Sut all gweithgareddau torri’r garw gyfrannu at greu cymuned dysgu gadarnhaol a chefnogol?
a. Trwy eithrio myfyrwyr penodol rhag cymryd rhan
b. Trwy ffocysu’n unig ar gyraeddiadau academaidd
c. Trwy annog rhannu diddordebau a phrofiadau personol
d. Trwy annog cyfoedion i beidio ag ymdrechu’n gydweithredol

Amrywiaeth yn y cwricwlwm
Mae cwricwlwm amrywiol yn hanfodol er mwyn rhoi ymdeimlad o berthyn i fyfyrwyr yn eu pwnc a’u dosbarth. Meddyliwch am sut rydych chi’n meddwl am eich hunaniaeth, a sut y byddech chi’n teimlo pe na bai elfennau ohono byth yn cael eu cynrychioli yn y cwricwlwm.
Ystyriwch natur amrywiol poblogaeth myfyrwyr PCYDDS (Adroddiad Cydraddoldeb ac Amrywiaeth PCYDDS 2023/24).
· Mae mwy na hanner myfyrwyr PCYDDS yn fenywaidd.
· Mae tua hanner y myfyrwyr yn PCYDDS dros 30 oed.
· Nid yw dros chwarter yr holl fyfyrwyr yn PCYDDS yn wyn.
· Mae mwy nag un o bob wyth o fyfyrwyr wedi datgan anabledd, yn derbyn lwfans DSA, neu â chyflwr iechyd meddwl.
· Mae un o bob wyth myfyriwr yn Fwslimiaid.
· Nid oes gan draean o fyfyrwyr grefydd.
· Mae un o bob deuddeg myfyriwr yn LHDTC+.
Wrth gwrs, mae pob dosbarth yn wahanol, ond mae’n bwysig cofio nad yw llawer o nodweddion adnabod o reidrwydd yn amlwg. Yn yr un modd, mewn rhai pynciau, mae’r dosbarthiadau’n llawer llai amrywiol mewn rhyw ffordd neu’r llall; ond eto yn aml mewn dosbarthiadau o’r fath sy’n dangos diffyg amrywiaeth y mae’n bwysig sicrhau bod y lleiafrif yn teimlo eu bod yn cael eu cynnwys a’u cynrychioli. 
Cefnogi amrywiaeth yn y cwricwlwm
Mae llawer o ffyrdd y gallwch gefnogi cynhwysiant myfyrwyr ac ymdeimlad o berthyn. Gadewch i ni archwilio rhai ohonynt.
Ymgorfforwch safbwyntiau amrywiol a llenyddiaeth amlddiwylliannol
· Dylech gynnwys deunyddiau wedi’u hawdurdodi gan unigolion o gefndiroedd amrywiol, gan gynnwys gwahanol ethnigrwydd, rhywiau, a safbwyntiau diwylliannol. 
· Dylech gynnwys llenyddiaeth o amrywiaeth o ddiwylliannau a rhanbarthau sy’n archwilio gwahanol themâu a phrofiadau
· Dewiswch werslyfrau, llenyddiaeth, a dogfennau hanesyddol sy’n cynnig safbwyntiau amrywiol.
Safbwyntiau byd-eang
· Ymgorfforwch safbwyntiau byd-eang yn y cwricwlwm. 
· Archwiliwch lenyddiaeth ryngwladol, hanes, a digwyddiadau cyfredol i ddarparu golwg ehangach o'r byd.
Enghreifftiau perthnasol yn ddiwylliannol
· Defnyddiwch enghreifftiau ac astudiaethau achos sy’n berthnasol yn ddiwylliannol mewn gwersi. 
· Gwnewch gysylltiadau rhwng cynnwys academaidd a senarios byd go iawn sy’n cyseinio gyda phrofiadau myfyrwyr amrywiol.
Addysg cyfiawnder gymdeithasol 
· Ymgorfforwch wersi ar faterion cyfiawnder cymdeithasol. 
· Archwiliwch bynciau sy’n ymwneud â thegwch, hawliau dynol, a mudiadau cymdeithasol.
Siaradwyr gwadd ac arbenigwyr
· Gwahoddwch siaradwyr gwadd o gefndiroedd amrywiol i rannu eu harbenigedd. 
· Rhowch gyfleoedd i fyfyrwyr ymgysylltu ag amrywiaeth o safbwyntiau.
Delweddau cynhwysol
Defnyddiwch ddelweddau a darluniau sy’n cynrychioli ystod amrywiol o bobl.
Microymosodiadau
Mae microymosodiadau yn sylwadau neu ymddygiadau cynnil, anfwriadol yn aml, sy'n cyfleu rhagfarn neu stereoteipiau. Mae profi microymosodiadau yn y brifysgol yn achosi dirywiad yn iechyd meddwl a pherfformiad academaidd myfyrwyr, felly mae'n bwysig eich bod chi'n mynd i'r afael â nhw. Gweler hyfforddiant Rhagfarn Ddiarwybod y brifysgol i ddysgu mwy.
Iaith gynhwysol
Yn ogystal, rhaid edrych yn fanwl ar y manylion, ac wrth greu amgylchedd dysgu cynhwysol yn ddyddiol. Mae’n werth cofio defnyddio iaith gynhwysol.
	
	Traddodiadol
	Cynhwysol

	Rhywedd
	Dyn Tân   
	Diffoddydd Tân

	Rhywedd
	Plismon
	Swyddog heddlu

	Ableddiaeth
	Gorffwyll
	Annisgwyl

	Ableddiaeth
	Gwallgof
	Rhyfeddol

	Diwylliant
	Tylwyth (‘Tribe’)
	Cymuned/Grŵp Diwylliannol

	Diwylliant
	Esgimo
	Inuit

	Diwylliant
	Indiad Coch
	Pobloedd Frodorol 

	LHDTC+
	Ffordd o fyw cyfunrywiol 
	Cymuned LHDTC+

	LHDTC+
	Rhagenwau dewisol
	Rhagenwau

	Oedran
	Dinesydd hŷn
	Oedolion hŷn

	Oedran
	Oedrannus
	Henoed

	Oedran
	Pobl ifanc
	Ieuenctid

	Crefydd
	Nadolig Llawen
	Gwyliau hapus

	Awtistiaeth
	Myfyriwr ag awtistiaeth
	Myfyriwr awtistig


Awgrymiadau!
· Byddwch yn ystyriol wrth ddefnyddio rhagenwau: Parchwch ragenwau unigolion a'u defnyddio'n gyson. Os nad ydych yn siŵr, gofynnwch am ragenwau, ond peidiwch â mynnu bod myfyrwyr yn rhoi eu rhagenwau pan fyddant yn cyflwyno eu hunain, gwnewch yn siŵr bod hyn yn ddewisol.
· Gwyliwch rhag gwneud tybiaethau: Dylech osgoi gwneud tybiaethau am bobl yn seiliedig ar eu hymddangosiad, enw, neu gefndir. 
· Cydnabyddwch groestoriadedd: Cydnabyddwch efallai bod gan unigolion hunaniaethau lluosog a phrofiadau sy’n croestori.
· Defnyddiwch iaith hunaniaeth-yn-gyntaf yn hytrach na pherson-yn-gyntaf, fel "myfyriwr awtistig" yn hytrach na "myfyriwr ag awtistiaeth", neu "myfyriwr anabl" yn hytrach na "myfyriwr ag anableddau".
Yn olaf, ystyriwch nad yw beth allwch chi ei weld o reidrwydd yr un peth a beth sydd yno. Er enghraifft, dylech osgoi tybio unrhywiaeth mewn unrhyw grŵp neu ddosbarth. Hyd yn oed pan fo’n ymddangos bod unrhywiaeth, gall realiti’r sefyllfa fod yn wahanol iawn.  
Ar yr un pryd, peidiwch â thybio mai un priodwedd yw rhwystr ddiffiniol unrhyw unigolyn penodol. Ystyr croestoriadedd yw natur rhyng-gysyllteidig categoreiddiadau cymdeithasol fel hil, dosbarth, a chenedl fel y maent yn berthnasol i unigolyn neu grŵp penodol, ac ystyrir eu bod yn creu systemau o wahaniaethu neu anfantais sy’n gorgyffwrdd ac yn gyd-ddibynnol.

Cwis: Amrywiaeth yn y cwricwlwm
· Mae’r cwis hwn yn cynnwys pedwar cwestiwn dewis lluosog.
· Rhaid i chi ateb y pedwar cwestiwn yn gywir i symud ymlaen i’r adran nesaf.
· Cewch roi cynnig ar gyrraedd y sgôr pasio gymaint o weithiau ag y mynnwch.

1. Beth yw un o brif fanteision ymgorffori safbwyntiau amrywiol yn y cwricwlwm?
a. Mae’n atgyfnerthu safbwynt cul o’r byd
b. Mae’n cyfyngu ar y ddealltwriaeth o wahanol ddiwylliannau
c. Mae’n cyfoethogi ymdeimlad myfyrwyr o berthyn a chynhwysiant
d. Mae’n annog pobl i beidio â meddwl yn feirniadol
2. Pa rôl mae enghreifftiau ac astudiaethau achos sy’n berthnasol yn ddiwylliannol yn ei chwarae mewn gwersi?
a. Maent yn atgyfnerthu safbwynt unffurf o’r byd
b. Maent yn cyfyngu ar brofiad myfyrwyr o senarios byd go iawn
c. Maent yn gwneud cysylltiadau rhwng cynnwys academaidd a senarios byd go iawn sy’n cyseinio gyda phrofiadau myfyrwyr amrywiol
d. Nid ydynt yn annog myfyrwyr i ymchwilio gwahanol safbwyntiau diwylliannol
3. Cwblhewch y frawddeg a ganlyn: Mewn addysg cyfiawnder cymdeithasol, argymhellir y dylid gwahodd __________ o gefndiroedd amrywiol i rannu eu harbenigedd.
a. Cyd-fyfyrwyr
b. Siaradwyr gwadd
c. Gwerslyfrau
d. Safbwyntiau unffurf
4. Pam ei fod yn bwysig cynnwys enghreifftiau, delweddau ac awduron amrywiol mewn deunyddiau cwrs?
a. I hyrwyddo unffurfedd yn yr ystafell ddosbarth
b. I gyfyngu ar brofiad myfyrwyr o wahanol safbwyntiau
c. I greu profiad dysgu cynhwysol a chynrychioliadol
d. I eithrio rhai safbwyntiau diwylliannol penodol

Dileu rhwystrau at berthyn
Dengys ymchwil diweddar fod nifer o rwystrau sy’n effeithio ar ymdeimlad o berthyn myfyrwyr. Yn yr adran hon, byddwn yn trafod rhai ohonynt a’r hyn y gallwch chi ei wneud i helpu.
Mae silos y lleihau ymdeimlad o berthyn
Mae canfyddiadau ymchwil WONKHE yn pwysleisio pwysigrwydd integreiddio’r cwrs a’r cwricwlwm gyda phrofiad ehangach y brifysgol i gyfoethogi ymdeimlad o berthyn ymhlith myfyrwyr. Awryma’r ymchwil bod myfyrwyr yn teimlo cysylltiad cryfach gyda chymuned eu cwrs (55%) o gymharu â lefel y brifysgol (39%). Yr awgrym yw y dylid datblygu’r profiad dysgu cyffredinol o’r cwrs tuag allan trwy integreiddio’r elfennau cymorth, sgiliau a gyrfa.
 “Mae [ymdeimlad o berthyn] yn ymwneud â chael pobl rwy’n cysylltu gyda nhw, y gallaf eu cefnogi ac rwy’n gwybod y byddant hwythau’n fy nghefnogi innau. Mae’n ymwneud â chysylltu gydag eraill. Pan fydd y cysylltiadau hyn yn cael eu gwneud, fe gewch ymdeimlad o ddiogelwch a o gael eich derbyn.” - Myfyriwr (o Building Belonging in Higher Education)
Cymorth sydd ar gael i fyfyrwyr
Siaradwch gyda’ch Rheolwr Rhaglen am ymgorffori sesiynau gwybodaeth cymorth yn y modwl. Mae nifer o wasanaethau proffesiynol yn cefnogi profiad myfyrwyr, fel Gwasanaethau Myfyrwyr, Gwasanaethau Digidol, Llyfrgelloedd ac Adnoddau Dysgu, ayb 
Ymgysylltwch â’r hyn sydd gan y Brifysgol i’w gynnig i fyfyrwyr, a threulio ychydig funudau mewn gwahanol sesiynau yn atgoffa myfyrwyr am y gymorth sydd ar gael.
Mae gan fyfyrwyr fynediad at amrywiaeth o fwrsarïau. [Bwrsarïau]
Mae gan fyfyrwyr fynediad i ystod o wasanaethau ac adnoddau cymorth llesiant. [Cymorth llesiant]
Mae cymorth sgiliau astudio sylfaenol at gael i bob myfyriwr. [Cymorth Sgiliau Astudio]
Mae gan bob myfyriwr fynediad i gyfoeth o adnoddau yn yr hwb MyCareer. [Cymorth gyrfaoedd]
Mae gan y Llyfrgell ac Adnoddau Dysgu nifer o unedau Sgiliau Gwybodaeth unigol i gefnogi myfyrwyr. [Academaidd a Sgiliau Gwybodaeth]
Gall bob myfyriwr wneud apwyntiad am ymgynghoriad personol gyda Llyfrgellydd neu Ymgynghorydd Sgiliau Digidol. [Llyfrgellwyr ac Ymgynghorwyr]
Cysylltiadau cymdeithasol yn erbyn Cysylltiadau Academaidd
I lawer o fyfyrwyr, yn arbennig y rheiny sy’n cymudo i’r campws, mae rhai cyfleoedd i ryngweithio’n gymdeithasol gyda’u cymheiriaid tu allan i ddosbarthiadau sydd wedi’u hamserlennu.  
Gall rhoi cyfleoedd i fyfyrwyr gysylltu’n gymdeithasol, nid yn unig gyda’u cyfoedion uniongyrchol ond hefyd gyda myfyrwyr o fodylau a graddau eraill, neu lefelau eraill, adeiladu eu hymdeimlad o berthyn a rhoi iddynt gymorth hanfodol gan gyfoedion.  
Dyma rai syniadau:
· Siaradwch gyda’r darlithwyr eraill sy’n addysgu ar yr un slot â chi i drefnu egwyl hir ar yr un pryd ar draws yr holl ddosbarthiadau.  
· Atgoffwch fyfyrwyr bod digwyddiadau sy’n digwydd yn y Brifysgol yn cael eu trefnu gan Undeb y Myfyrwyr. 
· Rhowch fannau cymdeithasol ar-lein i fyfyrwyr ar Teams neu Moodle.
Hyder a sgiliau academaidd
Mae llawer o fyfyrwyr yn teimlo’n ynysig am eu bod yn meddwl eu bod yn llithro tu ôl i’w cyfoedion neu am nad ydynt yn hyderus am eu ‘lle’ mewn addysg uwch. Nid yn unig mae hyn y wir am fyfyrwyr Lefel 3 a 4, ond hefyd am fyfyrwyr ar lefelau uwch, gan gynnwys Lefel 7. 
Gall sesiynau diweddaru sgiliau academaidd byr, sy’n briodol ar gyfer y lefel a’r garfan, gefnogi myfyrwyr ar eu taith a magu eu hyder. Mae’r un peth yn wir am roi myfyrwyr yn y rôl addysgu/cefnogi eu cyfoedion gydag elfennau penodol o sgiliau academaidd. 
Yr hyn sy’n bwysig ei gofio yw ei fod yn hanfodol osgoi trafodaeth sy’n seiliedig ar ddiffyg sgiliau academaidd. Mewn geiriau eraill, dylech osgoi cwympo i fagl ffocysu ar sgiliau academaidd pan fo myfyrwyr eisoes yn straffaglu yn barod fel datrysiad adferol. Yn hytrach, integreiddiwch sesiynau diweddaru a chyflwyniadau i elfennau penodol o sgiliau academaidd trwy’r modwl, mewn perthynas ag asesiadau penodol ac fel cymorth mwy generig ar gyfer ymchwil ac uniondeb academaidd. 
Canolbwyntiwch ar gymorth asesu ar yr adegau cywir yn ystod y modwl. Mae’n werth cynnal gweithdy asesu, lle gall myfyrwyr ffocysu ar elfennau penodol yr asesiad, dysgu gan a chyfnewid syniadau gyda’u cyfoedion, a gofyn cwestiynau i chi heb gosb.
Dyma rai syniadau ar gyfer gweithgareddau byr i gefnogi sgiliau academaidd.
Gweithgareddau i gefnogi sgiliau academaidd
Mae cefnogi sgiliau academaidd ein myfyrwyr yn hanfodol ar gyfer eu llwyddiant. Dyma rai awgrymiadau ar gyfer gweithgareddau byr y gallwch eu hymgorffori yn eich addysgu! 
· Helfa sborion y llyfrgell: Gallwch ofyn i fyfyrwyr archwilio llyfrgell y Brifysgol i ddod o hyd i adnoddau. Bydd y gweithgarwch hwn yn eu haddysgu sut i ddefnyddio catalogau, cronfeydd data, deunyddiau cyfeirnodi ac adnoddau corfforol ac ar-lein eraill.
· Sesiynau adolygu cyfoedion: Gallwch drefnu sesiynau lle caiff myfyrwyr gyfnewid a darparu adborth adeiladol ar aseiniadau ysgrifennu ei gilydd. Bydd y gweithgarwch hwn yn eu helpu i adnabod meysydd posibl i’w gwella, yn ogystal â meithrin parch a chydweithio. 
· Gweithdai ysgrifennu: Gallwch drefnu gweithdai ar sgiliau ysgrifennu penodol, fel datblygu traethawd hir, strwythur paragraffau, ac arddulliau dyfynodi. 
· Ymarfer system gwneud nodiadau Cornell: Gallwch roi canllawiau i fyfyrwyr ar ddefnyddio’r dull syml ond effeithiol hwn o gymryd nodiadau. Gall system Cornel helpu myfyrwyr i drefnu, crynhoi ac adalw gwybodaeth y byddant yn ei chlywed neu’n ei darllen.
· Mapio meddwl digidol: Gallwch annog myfyrwyr i ddefnyddio offer mapio meddwl digidol i drefnu meddyliau a chysyniadau a hwyluso cysylltiadau rhwng syniadau mewn fformat deniadol yn weledol.
· Strategaethau darllen effeithiol: Gallwch redeg gweithdai ar strategaethau darllen gweithredol, fel anodi a chrynhoi. Bydd y technegau hyn yn helpu myfyrwyr i ymgysylltu’n feirniadol gyda’r cynnwys.
· Adfyfyrio ar adborth: Gallwch drefnu gweithdy lle byddwch yn annog myfyrwyr i adfyfyrio ar adborth o aseiniadau blaenorol. Bydd y gweithgaredd hwn yn eu helpu i ddeall sut i ddefnyddio adborth i wella eu gwaith yn y dyfodol.
Trwy ymgorffori’r gweithgareddau hyn yn eich addysgu, galwch rymuso ein myfyrwyr i ddod yn ddysgwyr mwy effeithiol. Gyda’n gilydd, gadewch i ni greu amgylchedd cefnogol lle gall pob myfyriwr ffynnu!


Cwis: Dileu rhwystrau at berthyn
· Mae’r cwis hwn yn cynnwys tri chwestiwn dewis lluosog.
· Rhaid i chi ateb y tri chwestiwn yn gywir i symud ymlaen i’r adran nesaf.
· Cewch roi cynnig ar gyrraedd y sgôr pasio gymaint o weithiau ag y mynnwch.

1. Yn ôl ymchwil diweddar ar ymdeimlad myfyrwyr o berthyn, pa ganran o fyfyrwyr sy’n teimlo cysylltiad cryfach gyda chymuned eu cwrs o gymharu â’r lefel brifysgol?
a. 39%
b. 45%
c. 55%
d. 60%
2. Sut all hyfforddwyr hwyluso cysylltiadau cymdeithasol ymhlith myfyrwyr sy’n cymudo i’r campws?
a. Annog arferion astudio unigol
b. Trefnu egwyliau hir ar yr un pryd ar draws nifer o ddosbarthiadau
c. Annog myfyrwyr i beidio â defnyddio mannau cymdeithasol ar-lein
d. Cyfyngu ar ryngweithiadau i gyfoedion uniongyrchol
3. Beth sy’n cael ei bwysleisio fel dull hanfodol i gefnogi sgiliau academaidd?
a. Trafodaeth seiliedig ar ddiffygion
b. Datrysiadau adferol
c. Integreiddio trwy gydol y modwl
d. Ffocysu ar fyfyrwyr sy’n straffaglu

